| Back to a-to-i...

The De'il's Awa Wi' Th' Exciseman
    The deil cam fiddlin thro' the town
    And danced awa wi' th' Exciseman;
    And ilka wife cries, auld Mahoun,
    I wish you luck o' the prize, man.

    Chorus:

    The deil's awa, the deil's awa
    The deil's awa wi' th' Exciseman,
    He's danced awa, he's danced awa
    He's danced awa wi' th' Exciseman.

    We'll mak our maut and we'll brew our drink,
    We'll laugh, sing and rejoice, man;
    And mony braw thanks to the meikle black deil,
    That danc'd awa wi' th' Exciseman.

    (Chorus)

    There's threesome reels, there's foursome reels,
    There's hornpipes and stratspeys, man,
    But the ae best dance e'er cam to the Land
    Was, the deil's awa wi' th' Exciseman.